Hvornår kan jeg se min årsopgørelse?
Årsopgørelsen offentliggøres i marts måned, hvor Skattestyrelsen traditionelt udsender alles årsopgørelse. Hvis du ikke har modtaget din der, kan det skyldes, at du mangler at indberette vigtige oplysninger, før de kan udarbejde din endelige årsopgørelse.
Opgørelsen viser, om du skal betale restskat eller have penge tilbage i skat. Det er baseret på al din indkomst i løbet af året før, samt hvad du allerede har betalt i fx skat.
Mange glemmer at opdatere deres forskudsopgørelse med kørselsfradrag/-godtgørelse samt over- og underskud i deres virksomhed. Derfor er det vigtigt, at du ser din årsopgørelse igennem, inden du enten betaler restskatten eller venter på penge retur. Det er nemlig dit ansvar, at tallene i årsopgørelsen passer.